TIL og Brann ble sent fredag kveld enige om en overgang for Ruben Yttergård Jenssen. Det betyr at det nå kun er den medisinske testen som gjenstår før Ruben kan ikle seg den rødhvite drakten igjen.

Jenssen var dominant på midtbanen til Gutan frem til han forlot klubben i 2013. Han har spilt to perioder i tyske Kaiserslautern, nederlandske Groningen og nå halvannen sesong i Brann. Han har også hele 39 landskamper for Norges A-landslag.

Klubben og Ruben er enige om en 4-års avtale.

Tromsø IL ønsker Ruben velkommen hjem og vi gleder oss til å se han i TIL-trøyen igjen.